ARCHIVES
4 లక్షల ‘బ్రెజా’ విక్రయాలు
దిల్లీ: కాంప్యాక్ట్‌ ఎస్‌యూవీ విటారా బ్రెజా 4 లక్షల విక్రయాల మైలురాయిని సాధించిందని మారుతీ సుజుకీ ఇండియా తెలిపింది. ఈ మోడల్‌ను తీసుకువచ్చిన మూడేళ్లలోపే ఈ ఘనతను సాధించిందని మంగళవారమిక్కడ వెల్లడించింది. ప్రస్తుత ఆర్థిక సంవత్సరంలో నెలకు సగటున 14,675 వాహనాల చొప్పున సగటున 7 శాతం వృద్ధితో విక్రయాలు దూసుకెళుతున్నాయని వివరించింది. బ్రెజాకున్న వినూత్న డిజైన్‌, ఫీచర్ల వల్ల వినియోగదార్లు అంతగా ఇష్టపడ్డారని మారుతీ సుజుకీ ఇండియా సీనియర్‌ ఎగ్జిక్యూటివ్‌ డైరెక్టర్‌(మార్కెటింగ్‌, విక్రయాలు) ఆర్‌.ఎస్‌. కల్సి ఒక ప్రకటనలో తెలిపారు. బ్రెజాను మార్చి 2016లో ఆవిష్కరించిన సంగతి తెలిసిందే. కాంప్యాక్ట్‌ ఎస్‌యూవీ విభాగంలో విటారా బ్రెజా ఇప్పటిదాకా 44.1 శాతం వాటాను సొంతం చేసుకుందని మారుతీ పేర్కొంది.
ప్రధానాంశాలు